CELEX: 62014CN0564
Language: sk
Date: 2014-12-09 00:00:00
Title: Vec C-564/14 P: Odvolanie podané 9. decembra 2014 : Heide GmbH proti rozsudku Všeobecného súdu (piata komora) z  26. septembra 2014 vo veci T-631/13, Raffinerie Heide GmbH/Komisia

2.2.2015   
            
            
               SK
            
            
               Úradný vestník Európskej únie
            
            
               C 34/17
            
         Odvolanie podané 9. decembra 2014: Heide GmbH proti rozsudku Všeobecného súdu (piata komora) z 26. septembra 2014 vo veci T-631/13, Raffinerie Heide GmbH/Komisia
   (Vec C-564/14 P)
   (2015/C 034/19)
   Jazyk konania: nemčina
   
      Účastníci konania
   
   
      Odvolateľka: Raffinerie Heide GmbH (v zastúpení: U. Karpenstein a C. Eckart, Rechsanwälte)
   
      Ďalší účastník konania: Európska komisia
   
      Návrhy odvolateľky
   
   Odvolateľka navrhuje, aby Súdny dvor:
   
               —
            
            
               zrušil rozsudok Všeobecného súdu Európskej únie z 26. septembra 2014,
            
         
               —
            
            
               zrušil rozhodnutie Komisie 2013/448/EÚ (1) z 5. septembra 2013 o vnútroštátnych vykonávacích opatreniach na prechodné bezodplatné pridelenie emisných kvót skleníkových plynov v súlade s článkom 11 ods. 3 smernice Európskeho parlamentu a Rady 2003/87/ES (2) v rozsahu, v akom článok 1 ods. 1 v spojení s prílohou I bodom A zamieta zápis odvolateľky do zoznamu v súlade s článkom 11 smernice 2003/87/ES, ako aj predbežné celkové ročné množstvo emisných kvót, ktoré majú byť pridelené odvolateľke označenej identifikačným číslom DE 000000000000010,
            
         
               —
            
            
               zaviazal Komisiu na náhradu trov konania.
            
         
      Odvolacie dôvody a hlavné tvrdenia
   
   
               1.
            
            
               Svojím prvým odvolacím dôvodom odvolateľka poukazuje na porušenie svojich procesných práv. Predovšetkým uvádza, že Všeobecný súd neskúmal jej hlavnú výhradu, ktorá bola prijatá počas ústneho pojednávania pred Všeobecným súdom a podľa ktorej Komisia neposudzovala jednotlivo neprimerané ťažkosti, ktoré jej kládlo Nemecko.
            
         
               2.
            
            
               Vo svojom druhom odvolacom dôvode odvolateľka vytýka Všeobecnému súdu nesprávny názor, podľa ktorého obchodovanie s emisiami na úrovni Spoločenstva vylučuje zohľadnenie individuálnych prípadov neprimeraných ťažkostí. Z toho dôvodu porušuje napadnutý rozsudok článok 11 ods. 3 a článok 10a smernice 2003/87/ES, ako aj rozhodnutie Komisie 2011/278.
            
         
               3.
            
            
               Svojím tretím odvolacím dôvodom odvolateľka vytýka Všeobecnému súdu, že nezohľadnil povinnosť Komisie poskytnúť výklad v súlade so základnými právami a čím porušil článok 51 ods. 1 Charty základných práv Európskej únie (ďalej len „Charta“).
            
         
               4.
            
            
               Vo svojom štvrtom odvolacom dôvode odvolateľka vytýka Všeobecnému súdu procesnú chybu vo forme skreslenia dôkazov, keďže do svojho odôvodnenia nezahrnul dôkazy neprimeraných ťažkostí predložené odvolateľkou.
            
         
               5.
            
            
               Nakoniec rozsudok Všeobecného súdu porušuje základné práva upravené v článkoch 16 a 17 a článku 52 ods. 1 Charty. Tento rozsudok nesprávne potvrdil primeranosť rozhodnutia Komisie 2011/278 a jeho súlad so základnými právami.
            
         
      (1)  Rozhodnutie Komisie z 5. septembra 2013 o vnútroštátnych vykonávacích opatreniach na prechodné bezodplatné pridelenie emisných kvót skleníkových plynov v súlade s článkom 11 ods. 3 smernice Európskeho parlamentu a Rady 2003/87/ES (Ú. v. EÚ L 240, s. 27).
   
      (2)  Smernica 2003/87/ES Európskeho parlamentu a Rady z 13. októbra 2003 o vytvorení systému obchodovania s emisnými kvótami skleníkových plynov v spoločenstve, a ktorou sa mení a dopĺňa smernica Rady 96/61/ES (Ú. v. EÚ L 275, s. 32; Mim. vyd. 15/007, s. 631).